จับคู่กู้เงินสถาบันการเงินกับ SMEs ส่งออก 30,000 ราย เพื่มสภาพคล่องทางธุรกิจ
นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ กล่าวภายหลังเป็นประธานพิธีเปิดโครงการจับคู่กู้เงินสถาบันการเงินกับ SMEs  ส่งออก ว่า เป็นโครงการต่อเนื่องจากจับคู่กู้เงินสถาบันการเงินกับร้านอาหาร ซึ่งดำเนินการประสบผลสำเร็จอย่างดีมีร้านอาหารยื่นขอกู้ไม่ต่ำกว่า 15,000 ราย และอยู่ในขั้นตอนพิจารณาคาดว่าจะสามารถอนุมัติวงเงินกู้ได้ไม่ต่ำกว่า 1,500-2,000 ล้านบาท จะช่วยให้ร้านอาหารมีสภาพคล่องในการดำเนินธุรกิจต่อไปได้ สำหรับการเปิดโครงการครั้งนี้ เป็นความร่วมมือกับธนาคารเพื่อการส่งออกและนำเข้าแห่งประเทศไทย ในการจับคู่กู้เงิน สถาบันการเงินกับ SMEs ส่งออก 30,000 ราย วงเงินพิเศษ 2,500 ล้านบาท เงื่อนไขพิเศษ ดอกเบี้ยร้อยละ 3.99 ต่อปี จากปกติร้อยละ 6.5 ต่อปี โดย บสย.จะช่วยค้ำประกันหลักทรัพย์ปลอดค่าธรรมเนียมในการค้ำประกันหลักทรัพย์  2 ปี และจะพิจารณายื่นคำขอกู้ให้เสร็จใน 7 วันทำการ ซึ่งทุกรายที่ได้รับการอนุมัติสินเชื่อธนาคาร EXIM Bank จะมอบกรมธรรม์ประกันการชำระเงินให้ฟรี  1 shipment ระบุ ได้เปิดรับสินเชื่อล่วงหน้าและอนุมัติมแล้ว 7 ราย วงเงินสินเชื่อ 22.2 ล้านบาท และวันนี้มีผู้ยื่นแล้ว 188 รายวงเงินกว่า 1,021 ล้านบาท นายจุรินทร์ กล่าวย้ำว่า การส่งออกถือเป็นกลไกสำคัญในการขับเคลื่อนเศรษฐกิจที่ทำรายได้เข้าประเทศจำนวนมากโดยเฉพาะในช่วง 5 เดือนแรกของปี 2564 มีรายได้เข้าประเทศแล้วกว่า 3.5 ล้านล้านบาท เป็นผลมาจากการฟื้นตัวของทางเศรษฐกิจของประเทศคู่ค้าและการจับมทอร่วมกับภาคเอกชนเร่งแก้ไขปัญหาที่เป็นอุปสรรคต่อการส่งออกทั้งการเร่งรัดแก้ไขตู้คอนเทนเนอร์ขาดแคลนและปัญหาการส่งออกสินค้าตามแนวชายแดน เป็นต้น